Vineet Jain, Aroon Purie, Uday Shankar and CVL Srinivas bag top honours at 3rd IAA Leadership Awards - Exchange4media exchange4media Staff
Updated: Apr 20, 2015 8:15 AM
Tags Aroon purie Cvl srinivas Iaa leadership awards Jayant sinha Uday shankar Vineet jain Landbouers gemaan om veediefstal-hulplyn te gebruik - Bladsy 3
Nuusflitse – Februarie 2019 - Landbouers gemaan om veediefstal-hulplyn te gebruik
Nuusflitse – Februarie 2019
Só help Vrystaat Landbou om VS as rampgebied te verklaar
Landbouers gemaan om veediefstal-hulplyn te gebruik
VL gaan premier, LUR oor swak paaie sien
Toename in aksie by Lesotho-grens
Kriel: Proses aan gang vir verdeling van VKB-voerskenking van R1 miljoen
Lede aangemoedig om werkswinkels oor veiligheid by te woon
Skryf in vir Jongboer-konferensie voor sperdatum
VL en Vodacom spreek probleme met selfoonsein aan
Laaste kans om vir Reitz-konferensie oor herlewingslandbou in te skryf
Hersiende LBS binnekort in Vrystaat geloods
Bladsy 3 van 11
Om die enorme impak van veediefstal beter te bepaal, tendense raak te sien én inligting te versamel om dit te bekamp. Dis volgens dr Jane Buys, Veiligheidsrisiko-analis van Vrystaat Landbou (VL), van die redes waarom ’n veediefstal-hulplyn in die Vrystaat begin is.
“Misdaadstatistieke wys dat tussen 67% tot 80% van veediefstal nie aangemeld word nie,” sê sy.
Die hulplyn, wat deur VL en die Rooivleisprodusente-organisasie (RPO) – in samewerking met die Nasionale Wolkwekersvereniging (NWKV) in die provinsie – begin is, sal onder meer help met die aflê van verklarings en ondersoeke monitor. Dit is sedert 1 Februarie 2019 in werking en speel ’n ondersteuningsrol aan die Suid-Afrikaanse Polisiediens (SAPD), binne die Landelike-beveiligingstrategie, om proaktief op te tree. Die SAPD in die Vrystaat het ook sy amptelike ondersteuning vir die inisiatief deurgegee.
Regte syfers belangrik
Volgens ’n VL impak- en omvangstudie van misdade op kommersiële landbou in 2017, was veeverliese in die Vrystaat tussen sowat R1 tot R3 biljoen per jaar.
Agri SA se Nasionale Landbousektor-misdaadopname wat deur die Buro vir Marknavorsing by Unisa gedoen is, het bepaal die Vrystaat en Noord-Kaap was in 2017 die provinsies wat die ergste onder veediefstal deurgeloop het. Daar was nagenoeg 26 175 insidente slegs in die Vrystaat. Veediefstal is die voorste landboumisdaad in die provinsie en ’n kommersiële landbouer beleef jaarliks sowat agt insidente.
Johann Stadler, Voorsitter van die Veediefstal-voorkomingsforum van die Vrystaatse RPO, sê ’n jaarlikse VL oudit van die Landelike-beveiligingsplan, het probleme met veediefstal-aanmelding uitgewys. Hieronder tel taal en kommunikasie tydens die aflê van ’n A1-verklarings by party polisiestasies.
“Die hulplyn sal help om verklarings so te kry dat dit verstaanbaar en leesbaar vir almal betrokke is, sodat die ondersoek van die begin af binne die kriminele regstelsel goed kan verloop,” sê hy. “Dit sal landbouers ook bystaan oor byvoorbeeld hoe om die misdaadtoneel te bewaar.”
“’n Mens kan nie veediefstal doeltreffend aanspreek en bekamp as jy nie die regte aanmelding en omstandighede het nie,” sê Buys. Volgens haar is dít ook belangrik om voorkomingsoperasies te loods en die korrekte inligting aan die SAPD en Nasionale Vervolgingsgesag deur te gee.
Verder meen sy die hulplyn sal landbouers se betrokkenheid by die bekamping verbeter en kan daar grotendeels op voorkoming gefokus word.
Die hulplyn word deur Mientjie Kok, ’n data-analis en voormalige polisielid, beman. Sy sal landbouers bystaan met die aflê van verklarings en hul vrae oor die proses beantwoord.
Volgens Buys word die verklaring per e-pos na die klaer teruggestuur om die feite te bevestig en dit in die teenwoordigheid van SAPD geteken.
Daar word beoog om die hulplyn, wat tans ’n drie maande proeftydperk volg, tot ’n 24-uur sentrum uit te brei om landbouers veral oor naweke by te staan. “Ons doen ’n beroep op landbouers om die hulplyn te gebruik, sodat veediefstal doeltreffend bekamp kan word,” sê Buys.
Hulplyn-nommer: 086 199 9300 (beskikbaar vanaf 08:00 – 13:00; sewe dae per week).